Ferrocomp forte tabletta - Pingvin Patika
Ferrocomp forte tabletta
5997360113011
Egységár: 84.1 Ft / db
Megtakarítás: 187 Ft
Értékelje a következő terméket:Ferrocomp forte tabletta
FERROCOMP tabletta
A szervezet vashiányos állapotainak (pl. vashiány okozta anémia, látens vashiány stb.) kezelésére.
A szervezet vashiányos állapotának kialakulását számos ok előidézheti.
A WHO felmérései szerint, egyrészt főleg a fejlett ipari országokban a vasszegény táplálék, másrészt a vas rossz felszívódása következtében a világ lakosságának közel ötöde vashiányban szenved.
Vashiányos állapot léphet fel a produktív életszakaszban lévő nők erős havi vérzése, műtétek utáni állapot, felnőttek krónikus vérvesztése (főleg a gyomor-bél traktusból) következtében, valamint tartós fizikai igénybevétel esetén (pl. hosszútávfutók) is kialakulhat egy csökkent vastartalékkal jellemezhető állapot.
Az életmód és táplálkozási szokások megváltozása következményeként egyre gyakoribb, - különösen a terhesség alatt - a folsavhiány. A folsavnak mint ismeretes fontos szerepe van a hemopoezisben. Vashiányos állapotban a szervezet a hiányzó vasat azzal pótolhatja, hogy a táplálékból több vasat igyekszik felvenni, felszívni, azonban ez többnyire kevés, ezért a pótlást valamilyen vastartalmú készítmény alkalmazásával kell megoldani.
A vashiányos állapotok kezelésére olyan vaskészítményre van szükség, amely orálisan adagolva jól felszívódik és jól tolerálható.
A FERROCOMP tabletta, elsősorban a szervezet különböző okok következtében létrejövő vashiányos állapotainak megelőzésére, megszüntetésére alkalmas gyógytermék, amely jó felszívódása következtében kis dózisok alkalmazását teszi lehetővé és az eddigi tapasztalatok szerint nagyon jól tolerálható.
A FERROCOMP tabletta a ma ismert készítmények közül az egyedüli, amely a szervezet számára létfontosságú vasat, valamint a mikroelemek közül a cinket, mangánt, rezet és kobaltot, természetes alapanyaghoz, a gyümölcsben - elsősorban az almában, ill. citrusfélékben - lévő pektinhez kötve tartalmaz. A tabletta ezenkívül még folsavat is tartalmaz.
Összetételénél fogva kiválóan alkalmas a szervezet vashiányos állapotainak megszüntetésére, mert a tablettában lévő vas a természetes alapú hatóanyagnak köszönhetően a szervezetben jól felszívódik, és biológiailag magas hatásfokkal hasznosul.
A FERROCOMP tablettában lévő cink, mangán, réz, kobalt és folsav elősegítik, hogy a felszívódott vas nagyobb hatékonysággal fejtse ki hatását.
Egy tabletta 10 mg vasat, 3 mg cinket, 1 mg rezet, 1 mg mangánt, 0,06 mg kobaltot, 0,2 mg folsavat 6: 20 mg C-vitamint tartalmaz.
A vashiány pótlása általában hosszú időt, hónapokat vesz igénybe, ezért lényeges szempont, hogy a beteg olyan készítményeket használjon melyek a lehető legkevesebb mellékhatást okozzák.
A FERROCOMP tablettából a szervezet oly módon jut a számára szükséges vashoz, melyet az evolúció során megszokott, ezért eltekintve a ritkán fellépő egyéni túlérzékenységtől, a gyógytermék kellemetlen mellékhatások nélkül hosszú ideig szedhető.
A készítmény ennek köszönhetően mind kúraszerűen, mind tartósan szedhető.
Felnőtteknek és 12 éves kortól gyermekeknek napi 2x1 - 2 tabletta, súlyosabb vashiányos állapotban 3x1 - 2 tabletta, gyermekeknek 3 - 12 éves korig napi 1/2 - 1 tabletta.
A tablettát étkezés után kell bevenni.
Tapasztalat szerint enyhébb - diéta, vegetáriánus étrend vagy nőknél a rendszeres havi vérvesztés, fokozott szellemi, fizikai igénybevétel okozta - vashiány esetén 10 napig napi 2x1 tabletta, majd 20 napig napi egy tabletta szedése elegendő. A kúra az előzőekben ismertetett okok további fennállása esetén 3-6 havonta megismételhető.
Súlyosabb vashiány esetén 2-3 hétig napi 3x1-2 tabletta, majd 4-8 hétig 2x1 tabletta szedése javasolt. Ezt követően ellenőriztesse a szervezet vasraktárainak állapotát és ha szükséges, napi 1 vagy 2 tabletta szedésével folytassa a kezelést a vasraktárak feltöltéséig.
Felhasználható: a gyártástól számított 2 évig.
Tárolás: fénytől védve, száraz helyen, szobában (17-25 °C)
Figyelmeztetés: gyermekek elől a készítményt gondosan zárjuk el!
OGYI-413/1993